Diari Oficial de la Generalitat Valenciana


Sumari del DOGV 7754, del 06-04-2016 (2016/2214)

RESOLUCIÓ de 30 de març de 2016, de la directora general del Servei Valencià d'Ocupació i Formació, per la qual s'actualitza la relació d'especialitats i es modifica la Resolució d'1 de febrer de 2007, del mateix òrgan, per la qual es regula el procediment de gestió del fitxer d'experts docents per a impartir cursos de formació professional als centres de formació de titularitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2214


Data del document
:   30-03-2016

Organisme emissor
:   Servei Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * legislació

RESOLUCIÓ de 30 de març de 2016, de la directora general del Servei Valencià d'Ocupació i Formació, per la qual s'actualitza la relació d'especialitats i es modifica la Resolució d'1 de febrer de 2007, del mateix òrgan, per la qual es regula el procediment de gestió del fitxer d'experts docents per a impartir cursos de formació professional als centres de formació de titularitat de la Generalitat Valenciana. [2016/2214]  
Mitjançant la Resolució d'aquesta direcció general del Servei Valencià d'Ocupació i Formació de 13 d'agost de 2001, publicada en el Diari Oficial de la Generalitat Valenciana núm. 4.068, de data 21 d'agost de 2001, es va posar en funcionament el fitxer d'experts docents de la Direcció General de Formació i Qualificació Professional del SERVEF per a impartir cursos de formació professional als centres de formació de titularitat de la Generalitat Valenciana. Posteriorment, mitjançant la Resolució de 25 d'abril de 2003, publicada en el Diari Oficial de la Generalitat Valenciana núm. 4495, el 8 de maig de 2003; la Resolució de 9 de setembre de 2004, publicada en el Diari Oficial de la Generalitat Valenciana núm. 4854, l'1 d'octubre de 2004; la Resolució de 25 d'abril de 2005, publicada en el Diari Oficial de la Generalitat Valenciana núm. 5001, el 9 de maig de 2005, i la Resolució d'1 de febrer de 2007, publicada en el Diari Oficial de la Comunitat Valenciana núm. 5457, el 23 de febrer de 2007, de la Direcció General del Servei Valencià d'Ocupació i Formació, es van ampliar les especialitats del fitxer.  
  
L'experiència aconseguida en la gestió del fitxer, la publicació de les ordres conjuntes de les conselleries d'Economia, Hisenda i Ocupació i de Cultura i Educació de 21 de novembre de 2002 i de 28 d'octubre de 2003, que regulen de forma experimental accions de formació professional integrada en centres públics dependents de la Generalitat Valenciana; la disposició addicional primera de la Llei Orgànica 5/2002, de 19 de juny, així com el Reial Decret 34/2008, de 18 de gener, i les successives publicacions per mitjà de reials decrets de certificats de professionalitat, en què s'estableixen nous requisits per a impartir-los, n'aconsellen la renovació, a fi de poder impartir les noves especialitats formatives corresponents als certificats de professionalitat en centres de formació de titularitat de la Generalitat Valenciana i entitats promotores.  
  
Paral·lelament, la Subdirecció General de Polítiques Actives d'Ocupació del SEPE, per mitjà de resolucions successives, ha donat de baixa en el Catàleg d'Especialitats del Servei Públic d'Ocupació Estatal (d'ara en avant SEPE) un nombre important d'especialitats formatives que figuraven en el fitxer.  
Fins que no es constituïsca el nou fitxer adaptat als requisits dels certificats de professionalitat, resulta indispensable actualitzar la relació d'especialitats incloses en aquest i donades de baixa en el Catàleg d'Especialitats del SEPE i regular transitòriament el règim de contractació dels experts docents.  
Per això, i tenint en compte les competències en matèria de formació professional ocupacional i contínua que s'atribueixen a la directora general del Servei Valencià d'Ocupació i Formació (d'ara en avant SERVEF), en virtut de l'article 14.1.f del Decret 194/2013, de 20 de desembre, del Consell, pel qual s'aprova el Reglament d'organització i del règim jurídic del SERVEF, resolc:  
  
Primer. Objecte  
L'objecte d'aquesta resolució és modificar el fitxer d'experts docents configurat per les resolucions de 13 d'agost de 2001, de 25 d'abril de 2003, de 9 de setembre de 2004, de 25 d'abril de 2005 i d'1 de febrer de 2007 en aquelles especialitats en situació de baixa en el Catàleg d'Especialitats del SEPE, les quals figuren en annex (annex 1), així com articular el règim transitori de contractació dels experts docents fins a l'aprovació de l'ordre reguladora del fitxer d'experts docents i la constitució del nou fitxer, d'acord amb el que estableix l'apartat dotze, punt 4, de la Resolució d'1 de febrer de 2007 de la Direcció General del Servei Valencià d'Ocupació i Formació esmentada en el primer paràgraf.  
Segon. Règim de contractació dels experts docents  
D'acord amb el que estableix el punt primer de l'apartat dotze de la Resolució d'1 de febrer de 2007, el centre de formació que programe una acció formativa en primer lloc sol·licitarà al Servei de Centres de Formació Professional per a l'Ocupació, dependent de la Subdirecció General de Formació Professional per a l'Ocupació, l'expert docent corresponent. Aquest servei facilitarà el docent, o bé notificarà a través d'un escrit l'absència d'aquest, perquè no consten en el fitxer experts docents disponibles o no figura l'acció formativa programada entre les especialitats del fitxer.  
En absència d'un expert docent disponible, el centre de formació presentarà l'oferta d'ocupació, firmada pel seu director, en el centre SERVEF d'ocupació de la seua província establit a aquest efecte, que figura en l'annex (annex 2), i s'haurà d'ajustar als requisits mínims del perfil del certificat de professionalitat o programa formatiu del Catàleg d'Especialitats Formatives del SEPE. Els mèrits aportats comptaran fins a la data de registre d'entrada de l'oferta en el centre SERVEF d'ocupació.  
  
Tercer. Requisits dels candidats  
En relació amb les especialitats formatives corresponents a certificats de professionalitat, ha d'aplicar-se, quant als requisits mínims que han de complir els docents susceptibles de ser seleccionats per oferta d'ocupació, allò que es disposa tant en el Reial Decret 34/2008, així com, individualment, en el reial decret pel qual s'estableix el certificat de professionalitat corresponent.  
En aquells casos en què es tracte d'especialitats formatives no corresponents a certificats de professionalitat, el perfil que hauran de complir els docents s'adequarà al que preveu l'article 20.3 de la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, en què es preveu que el SEPE desplegarà i mantindrà permanentment actualitzat un catàleg d'especialitats formatives, que contindrà tota l'oferta formativa desplegada en el marc del sistema de formació professional per a l'ocupació en l'àmbit laboral, incloent-hi la dirigida a l'obtenció de certificats de professionalitat, així com els requeriments mínims tant del personal docent i dels participants com de les instal·lacions i equipaments per a la impartició de cada especialitat formativa.  
  
  
Quart. Regulació del sondeig a realitzar per l'oficina d'ocupació  
Aspectes que s'han de tindre en compte en l'ompliment de l'oferta d'ocupació, model oferta INS0043E (annex 3):  
  
A)  
- En l'apartat T, punt 3, d'ocupacions, s'haurà d'escriure una ocupació fixa, que serà la de formadors de formació ocupacional no reglada, amb codi 74405107. En aquesta ocupació, la casella d'experiència requerirà un mínim d'un mes.  
- L'altra o altres ocupacions seran algunes de les que figuren en la llista d'ocupacions amb codi CNO i hauran de tindre correlació amb l'especialitat formativa que es vol impartir. S'indica com a eina informativa per a l'obtenció d'aquestes dades la utilització de taules, a les quals es podrà accedir des de la web del SERVEF seguint els passos següents:  
  
TAURO - ordenació - taules auxiliars - llista CNO  
  
En tot cas, el director del centre de formació, en col·laboració amb el director del centre SERVEF d'ocupació, haurà d'assegurar-se que aquests requisits mínims no són de caràcter genèric, sinó que s'ajusten al perfil de l'especialitat que s'ha d'impartir, i si no és així haurà de determinar les ocupacions més adequades a l'efecte en l'oferta d'ocupació.  
  
B)  
- L'apartat R, punt 1, de situació laboral, es deixarà en blanc sense indicar la paraula desempleats.  
  
  
C)  
- L'àmbit de cerca serà el de la província en què s'haja programat el curs.  
  
D)  
- Per a especificar el requisit metodològic, s'adjuntarà a cada oferta un model d'annex (annex 4). D'aquesta manera serà el centre SERVEF d'ocupació, en col·laboració amb el centre de formació, el que inclourà aquests requisits en l'apartat que corresponga.  
El centre SERVEF d'ocupació farà un sondeig a la província, sense limitació en el nombre de candidats, que donarà lloc a una llista única. El nombre de candidats que han d'accedir finalment a la fase de baremació per lloc de treball oferit serà preferentment de vint, llevat que no s'arribe a aquest nombre de candidats per inexistència o indisponibilitat de candidats amb el perfil requerit.  
En el cas que no hi haja prou candidats adequats fruit dels sondejos, i amb la justificació prèvia individualitzada de la inadequació d'aquests per part del centre de formació, firmada pel seu director segons el model normalitzat (annex 5), es podrà publicar l'oferta en la pàgina gva.jobs i se seleccionarà el nombre de candidats necessaris per a arribar als 20 requerits per a iniciar la fase de baremació. Transcorreguts set dies sense que es presenten nous candidats, o si el nombre dels presentats és inferior a 20, s'inclourà a tots els presentats que complisquen els requisits.  
  
  
Cinqué. Presentació de documentació pels candidats  
Una vegada finalitzats els sondejos i, si és el cas, la fase de publicació en gva.jobs, els candidats seleccionats hauran de presentar per registre d'entrada la documentació requerida per a la baremació, acompanyada d'un escrit especificatiu de la documentació dirigit al centre de formació que va presentar l'oferta d'ocupació, el qual els serà indicat en el centre SERVEF d'ocupació que fa el sondeig. Els criteris de baremació són els que figuren en l'annex (annex 6) de la present resolució.  
  
Sisé. Comissió de valoració  
Per a la baremació dels mèrits presentats es crearà una comissió de valoració integrada pels següents membres, nomenats pel Servei de Centres de Formació Professional per a l'Ocupació:  
- El director del centre de formació, que actuarà com a president de la comissió.  
- El cap d'estudis.  
- Un tècnic del centre.  
En els casos de vacant, absència o malaltia del director, les seues funcions seran exercides pel membre que exercisca les funcions de la direcció d'estudis del centre.  
En aquelles especialitats formatives les peculiaritats de les quals així ho requerisquen, i a petició del president de la comissió de valoració, podrà participar en aquesta personal d'altres centres de formació amb coneixement o experiència en aquestes especialitats. Així mateix, i a fi de prestar l'assessorament necessari, es podrà requerir la presència de docents dels CIPFP i recórrer a col·laboradors externs al SERVEF. En aquests casos, el nomenament també correspondrà al Servei de Centres de Formació Professional per a l'Ocupació.  
  
Seté. Criteri d'ordenació dels candidats  
En la baremació de mèrits, si hi ha igualtat de puntuació final de dos o més aspirants, l'ordre de prioritat es determinarà d'acord amb la prelació següent:  
1. Major puntuació obtinguda en l'apartat d'experiència professional.  
2. Major puntuació obtinguda en l'apartat d'experiència docent.  
En cas que l'empat persistisca i siga entre persones de distint sexe, es dirimirà a favor del sexe infrarepresentat dins del col·lectiu de persones que formen part del sondeig en l'especialitat formativa corresponent.  
Si es continua mantenint l'empat, es dirimirà tenint en compte la lletra resultant del sorteig realitzat per la conselleria competent en matèria de funció pública per a determinar l'ordre d'actuació dels aspirants en cada una de les proves selectives d'ingrés que es fan durant l'any, en compliment de l'article 10.3 del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana.  
  
La comissió de valoració donarà publicitat al resultat de la valoració provisional de candidats admesos amb la puntuació obtinguda, així com a la relació provisional de sol·licitants exclosos perquè no reunien els requisits mínims, amb la causa d'exclusió, en els taulers d'anuncis de la Direcció General de Formació i Qualificació Professional del SERVEF, de les direccions territorials d'Ocupació del SERVEF i en la pàgina web, i s'atorgarà un termini de 10 dies a l'efecte que els candidats presenten les reclamacions que estimen oportunes amb relació a la puntuació atorgada o amb els motius d'exclusió.  
  
Una vegada estimades o desestimades les reclamacions presentades, la comissió de valoració farà públiques en els mateixos llocs les relacions definitives de candidats inclosos i exclosos ordenats per ordre de puntuació, i amb això es considerarà efectuat el tràmit de notificació de la resolució de les al·legacions.  
  
Huité. Procediment de crida dels candidats  
El centre que haja realitzat la baremació d'una especialitat proposarà la contractació del primer candidat per ordre de puntuació. El Servei de Centres de Formació per a l'Ocupació notificarà al candidat la proposta de contractació, el qual disposarà de dos dies hàbils per a acceptar o no la proposta. Aquesta haurà de presentar-se preferentment per correu electrònic, o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A aquests efectes, en el moment de la baremació de mèrits, el centre de formació sol·licitarà autorització per a efectuar les notificacions per correu electrònic a tots els candidats, i a partir d'aleshores es comunicarà per aquesta via amb aquells que manifesten el seu consentiment.  
  
La llista de candidats obtinguts després de la fase de baremació per al lloc de treball servirà per a tots els cursos de l'especialitat formativa sondejada que es realitzen durant l'any en cada província.  
Quan un centre de formació requerisca un docent per a la impartició d'una especialitat sense que conste en el fitxer en els termes descrits en aquesta resolució, i s'haja gestionat una oferta d'ocupació conforme al procediment exposat, es procedirà a la contractació del següent docent emparellat en el sondeig per ordre de puntuació d'entre aquells que hagen superat la fase de baremació i obtingut una puntuació mínima de 8 punts. Amb aquest fi, aquesta llista serà enviada pel centre de formació que primer haja programat el curs al Servei de Centres de Formació Professional per a l'Ocupació, que s'encarregarà de notificar la proposta de contractació dels experts docents per l'ordre en què hi figuren, a mesura que es programen els cursos en els centres de formació. La notificació de la proposta es publicarà addicionalment en la pàgina web del SERVEF.  
  
En el cas que s'esgote la llista, el centre de formació que va realitzar la primera baremació procedirà a baremar de la resta de candidats inicialment no baremats els 20 següents, i remetrà la nova llista resultant al Servei de Centres de Formació Professional per a l'Ocupació. En el cas que el nombre de candidats que superen la puntuació siga insuficient per a la impartició de tots els cursos programats a la província, podrà ampliar-se l'oferta als docents de les altres províncies, per ordre de puntuació, sempre que les necessitats de formadors en aquestes províncies estiguen garantides.  
  
En el supòsit de simultaneïtat de cursos de la mateixa o de distinta especialitat a què puga concórrer un mateix docent, se seguiran els següents criteris d'adjudicació de la proposta de contractació:  
1. Nombre més gran d'hores de duració de l'especialitat formativa.  
2. Proximitat del centre d'impartició del curs al domicili del candidat.  
  
Nové. Efectes de la contractació de l'expert docent  
Una vegada acceptada l'oferta de contractació i durant la vigència del curs, quedaran en suspens altres possibles propostes de contractació a què puga concórrer l'expert docent, i la possibilitat de noves propostes de contractació es reactivarà novament quan es facen un període no coincident amb el de la vigència anterior.  
El contracte inclourà un període de preparació/conclusió del curs que podrà estendre's fins a un màxim del 10 % de la seua duració i que serà fixat per la respectiva comissió de valoració en funció dels seus requisits. També inclourà el temps de dedicació a la cerca d'empreses per a la realització de les PNL dels alumnes i al seu seguiment. Tot això, omplint els impresos habilitats a aquest efecte.  
  
Amb caràcter general, el personal expert docent que haja finalitzat el seu contracte durant els 12 mesos anteriors a la data de publicació de la present resolució, s'incorporarà al final de la llista de candidats en el cas que resulte emparellat en el sondeig corresponent, a fi de garantir la igualtat en l'accés a l'ocupació pública i facilitar la rotació dels docents.  
  
No obstant això, quan la suma dels distints contractes firmats en els últims 30 mesos per a impartir cursos en el SERVEF no supose més de 365 dies de contracte, es mantindrà el mateix número d'ordre que tenia en la borsa, fins que els períodes treballats sumen un mínim de 365 dies.  
  
La incorporació d'aquests docents tindrà lloc ordenats cronològicament per data de finalització del contracte en cas d'igualtat en la data: primer discapacitats de més de 65 % de minusvalidesa, segon discapacitats entre 33 % i 65 %, i com a tercer criteri, de major a menor antiguitat.  
  
Deu. Efectes de la renúncia al lloc de treball oferit  
Els candidats emparellats que renuncien injustificadament a llocs de treball oferits quedaran eliminats de la llista. S'equipararà en els seus efectes a la renúncia la falta de resposta de l'expert docent a l'oferta de contractació durant un termini de dos dies hàbils a comptar de l'endemà de la notificació de la proposta de contractació, o la falta de presa de possessió del lloc oferit.  
Es considerarà justificada la renúncia a llocs de treball oferits o que estiguen exercint i substitucions en els casos següents:  
a) Trobar-se en situació d'incapacitat temporal.  
b) Estar gaudint de maternitat o paternitat o trobar-se en alguna de les situacions de risc durant l'embaràs o la lactància natural de conformitat amb el que estableixen els capítols VI, VII, VIII i IX del títol II del Text Refós de la Llei General de la Seguretat Social, aprovat pel Reial Decret Legislatiu 8/2015, de 30 d'octubre.  
  
c) El compliment d'un deure públic inexcusable.  
d) Causa de força major o cas fortuït.  
e) Estar donat d'alta com a treballador per compte propi o tindre una relació laboral per compte d'altri en vigor.  
f) Atenció d'un familiar que es tinga càrrec, fins al segon grau de consanguinitat o afinitat, que, per raons d'edat, accident o malaltia, no puga valdre's per si mateix i no exercisca una activitat retribuïda.  
g) Que l'especialitat que s'haja d'impartir es realitze en una província distinta de la de la seua residència.  
h) Qualssevol altres causes d'origen legal o material que impossibiliten objectivament l'efectiva realització del lloc de treball i no tinguen l'origen en un dret d'opció de l'expert docent.  
  
La renúncia justificada suposarà el descens a l'últim lloc de la llista.  
  
Fins al moment de la firma del contracte, en absència de relació contractual, els docents no tindran accés com a tals a les instal·lacions del centre de formació. Els docents que es contracten per a impartir una acció formativa a través d'aquest procediment no quedaran inclosos en el fitxer d'experts docents.  
  
Onze. Naturalesa transitòria de la contractació  
En l'actualitat, i atés el caràcter conjuntural que posseeix la programació de la formació per a l'ocupació als centres de formació titularitat del SERVEF, i que queda patent a través de la variabilitat que aquesta programació experimenta d'un exercici a un altre, resultat del procés de detecció de necessitats que periòdicament fa la Direcció General d'Ocupació i Formació, es considera idònia la modalitat del contracte temporal per a la cobertura dels docents que imparteixen aquesta formació.  
  
Així mateix, i d'acord amb el que preveu el resolc primer, l'objecte d'aquesta resolució és articular el règim transitori de contractació dels experts docents fins a l'aprovació de l'ordre reguladora del fitxer d'experts docents i la constitució del nou fitxer, la qual cosa repercuteix novament en la idoneïtat de la contractació temporal per part del SERVEF per a la impartició de cursos de formació professional als centres de formació de titularitat de la Generalitat.  
  
Dotze. Protecció de dades personals  
L'ús de les dades subministrats al Servei Valencià d'Ocupació i Formació pels candidats i els experts docents estarà sotmés al que estableix la Llei Orgànica 15/1999, de 13 de desembre, de protecció de dades de caràcter personal.  
Contra aquest acte, que esgota la via administrativa, els interessats poden interposar un recurs contenciós administratiu, en el termini de dos mesos a comptar de l'endemà de la publicació, davant del jutjat contenciós administratiu competent, d'acord amb el que preveuen els articles 8.3, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes comptat en els termes ja mencionats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs que s'estime procedent.  
  
València, 30 de març de 2016.- La directora general del SERVEF: María José Mira Ventimilla.  
  
  
ANNEX I  
Relació d'especialitats en situació de baixa en el Catàleg d'especialitats del SPEE  
  
CODI ESPECIALITATS BAIXA  
ADGA10 EMPLEAT D'OFICINA 30/03/12  
ADGA30 ADMINISTRATIU COMERCIAL 30/03/12  
ADGA40 ADMINISTRATIU COMPTABLE 31/12/10  
ADGC02 APLICACIONS INFORMÀTIQUES DE GESTIÓ 30/03/12  
ADGC30 ASSISTENT DE GESTIÓ IMMOBILIÀRIA 31/12/15  
ADGS10 TÈCNIC ADMINISTRATIU D'ASSEGURANCES 31/12/14  
AGAO20 FLORISTA 31/01/11  
AGAO50 JARDINER 31/12/09  
ARGD10 TÈCNIC AUXILIAR EN DISSENY GRÀFIC 31/12/12  
ARGE30 GRAFISTA/MAQUETISTA 31/12/15  
ARGI30 IMPRESSOR D'ÒFSET D'UN COLOR (FULL) 30/03/12  
ARGM30 CONFECCIONADOR DE PRODUCTES DE CARTÓ 31/10/08  
ARGS40 ENQUADERNADOR INDUSTRIAL 31/12/12  
ARTC10 TERRISSER CERAMISTA 31/12/12  
ARTV30 DECORADOR D'OBJECTES DE VIDRE 31/12/12  
COMX01 TÈCNIC DE COMERÇ EXTERIOR 31/12/12  
ELEL10 ELECTRICISTA D'EDIFICIS 30/03/12  
ELEN20 INSTAL·LADOR D'EQUIPS I SISTEMES DE COMUNICACIÓ 30/03/12  
ELEN24 INSTAL·LADOR DE LÍNIES I EQUIPS DE COMUNICACIÓ 01/01/03  
ELER10 ELECTRICISTA DE MANTENIMENT 30/03/12  
ELET10 ELECTRÒNIC DE MANTENIMENT 31/12/14  
ENAE20 INSTAL·LADOR DE SISTEMES D'ENERGIA SOLAR TÈRMICA 31/12/09  
ENAT30 OPERADOR DE SISTEMES DE DISTRIBUCIÓ D'AIGUA 31/12/09  
EOCA10 PINTOR 31/12/14  
EOCI10 LLANTERNER 31/12/15  
EOCI30 INSTAL·LADOR DE GAS 31/12/15  
EOCL10 OBRER 31/12/10  
EOCT20 AUXILIAR TÈCNIC D'OBRA 31/12/14  
EOCT30 AUXILIAR TÈCNIC DE TOPOGRAFIA 31/12/12  
EOCT32 PRÀCTIC EN TOPOGRAFIA PER A OBRA URBANA 31/12/14  
EOCT70 ENCARREGAT EN OBRA D'EDIFICACIÓ 31/12/15  
EOCT80 ENCARREGAT D'OBRA CIVIL 31/12/15  
FEEE10 ELECTRICISTA INDUSTRIAL 30/03/12  
FMEL30 FUSTER METÀL·LIC I DE PVC 31/12/15  
FMEL40 MUNTADOR D'ESTRUCTURES METÀL·LIQUES 31/12/15  
FMEL50 SOLDADOR D'ESTRUCTURES METÀL·LIQUES LLEUGERES 31/12/12  
FMEL60 SOLDADOR D'ESTRUCTURES METÀL·LIQUES PESADES 31/12/12  
FMEM20 AJUSTADOR MECÀNIC 30/03/12  
FMEM30 MATRICER MOTLISTA 30/03/12  
FMEM40 OPERADOR DE MAQUINA FERRAMENTA 31/12/12  
FMEM50 TORNER FRESADOR 30/03/12  
QANH63 DKVAYALJFH-NYAQIFHQBGB DE MÀQUINES FERRAMENTES AMB CNC 30/12/15  
HOTA30 CAMBRERA DE PISOS 31/12/09  
HOTR20 CUINER 31/12/09  
HOTR40 CAMBRER/A DE RESTAURANT BAR 31/12/10  
HOTR70 AJUDANT DE CUINA 31/12/10  
IFCI10 PROGRAMADOR D'APLICACIONS INFORMÀTIQUES 31/12/14  
IFCI20 TÈCNIC DE SISTEMES   
MICROINFORMÀTICS 30/03/12  
IFCX0304 DISSENY DE PÀGINES WEB 31/12/12  
IMAC10 MANTENIDOR D'AIRE CONDICIONAT I FLUIDS 31/12/10  
IMAF10 FRIGORISTA 31/12/10  
IMAF13 INSTAL·LADOR DE CLIMATITZACIÓ 31/12/15  
IMAN10 MECÀNIC DE MANTENIMENT 30/03/12  
IMAN20 ELECTROMECÀNIC DE MANTENIMENT 31/12/15  
RASY00 BMBLAJ-FMHYSWIU D'IMATGE 30/03/12  
IMSI40 TÈCNIC DE SO 31/12/15  
IMSI70 FOTÒGRAF 30/03/12  
IMSI80 OPERADOR DE CAMBRA 30/03/12  
INAP10 FORNER 31/12/10  
INAP20 PASTISSER 30/03/12  
MAMM30 MECANITZADOR DE FUSTA I TAULERS 30/12/09  
MAMM40 OPERADOR D'ARMAT I MUNTATGE DE FUSTERIA I MOBLE 30/03/12  
CHHR69 ZPYCYYEZRODMB-NPLEWKR 30/03/12  
MAMM60 TAPISSER DE MOBLES 31/12/15  
MAMS10 FUSTER 30/12/09  
MAMS40 EBENISTA 31/12/15  
MAMX02 OPERADOR MÀQUINES DE CONTROL NUMÈRIC PER A INDÚSTRIES   
DE LA FUSTA 31/01/11  
QUIB10 OPERADOR DE PLANTA QUÍMICA 31/12/09  
SANC30 AUXILIAR D'INFERMERIA EN GERIATRIA 31/12/07  
SSCF10 FORMADOR OCUPACIONAL 31/12/12  
SSCS20 MONITORA D'EDUCACIÓ AMBIENTAL 31/12/14  
TCPC10 PATRONISTA DE CALÇAT 31/12/14  
TCPC20 TALLADOR DE CUIRO, ANT I NAPA 31/12/14  
NLHR71 ZVIWSPJCSP-ZLTJRDB DE CUIRO, ANT I NAPA 31/12/14  
TCPC40 MUNTADOR DE CALÇAT 31/12/14  
TCPC50 TERMINADOR DE CALÇAT 31/12/14  
TCPF30 MAQUINISTA DE CONFECCIÓ INDUSTRIAL 31/12/14  
TCPM20 MARROQUINER INDUSTRIAL 31/12/14  
TMVC06 TRANSPORT DE MERCADERIES PERILLOSES PER CARRETERA 31/12/15  
TMVD10 MECÀNIC DE VEHICLES DE DOS I TRES RODES 31/12/12  
TMVE10 MECÀNIC DE VEHICLES LLEUGERS 30/03/12  
TMVE40 ELECTRICISTA /ELECTRÒNIC   
DE VEHICLES 30/03/12  
TMVE50 TÈCNIC EN DIAGNOSI DE VEHICLES 31/12/12  
TMVH10 XAPISTA PINTOR DE VEHICLES 30/03/12  
VICB10 OPERADOR DE MÒLTA I ATOMITZAT 31/12/12  
VICB20 OPERADOR DE PREMSAT I ASSECATGE   
PER A LA FABRICACIÓ DE TAULELLS CERÀMICS 01/07/07  
VICB30 OPERADOR D'APLICACIÓ D'ESMALTS   
PER A LA FABRICACIÓ DE TAULELLS CERÀMICS 01/07/07  
VICB40 OPERADOR DE COCCIÓ DE TAULELLS CERÀMICS 28/12/07  
VICB60 ELABORADOR DE PANTALLES SERIGRÀFIQUES PER A LA FABRICACIÓ DE TAULELLS CERÀMICS 31/12/12  
VICB70 AUXILIAR DE LABORATORI DE DESENVOLUPAMENT I CONTROL DE PRODUCTES CERÀMICS 31/12/14  
VICC10 OPERADOR DE FABRICACIÓ DE CERÀMIQUES ESPECIALS 31/12/14  
  
  
  
  
ANNEX 2  
Centres SERVEF d'ocupació que fan els sondejos provincials d'experts docents  
  
- Alacant: Centre SERVEF d'Ocupació Sant Joan Bosco. Carrer Sant Joan Bosco, 15. 03398 Alacant.  
  
- Castelló: Centre SERVEF d'Ocupació Historiador Viciana. Carrer Historiador Viciana, 8. 12729 Castelló de la Plana.  
  
- València: Centre SERVEF d'Ocupació Arts Gràfiques. Carrer Arts Gràfiques, 3. 46480 València.  
  
  
  
  
  
  
  
  
  
  
  
  
  
ANNEX 4  
Annex oferta d'ocupació per al curs  
  
El present annex completa una oferta genèrica i especifica els requisits que han de complir els candidats per a acreditar la competència docent. Els docents del curs, d'acord amb el que disposa l'article 13 del Reial Decret 34/2008, de 18 de gener (actualitzat pel RD 1675/2010 i pel RD 189/2013), pel qual es regulen els certificats de professionalitat, hauran d'acreditar estar en possessió del certificat de professionalitat de formador ocupacional o de docència de la formació professional per a l'ocupació, excepte que complisquen un d'aquests requisits.  
  
1. Estar en possessió de les titulacions universitàries oficials de Llicenciat en Pedagogia, Psicopedagogia o Mestre en qualsevol de les seues especialitats, d'un títol universitari de Graduat en l'àmbit de la Psicologia o de la Pedagogia o d'un títol universitari oficial de postgrau en els esmentats àmbits.  
2. Estar en possessió del Certificat d'Adaptació Pedagògica (CAP), o dels títols professionals d'Especialització Didàctica i Certificat de Qualificació Pedagògica.  
3. Estar en possessió del màster universitari que habilita per a l'exercici de les professions regulades de professor de l'ESO, de Batxiller, de Formació Professional i escoles oficials d'idiomes.  
4. Acreditar experiència docent contrastada de com a mínim 600 hores en els últims 10 anys.  
  
  
  
ANNEX 5  
  
Reunida la comissió de valoració per a la selecció d'un expert docent per a la impartició de l'especialitat \_\_\_\_\_\_\_\_\_\_\_ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a la província de \_\_\_\_\_\_\_\_\_\_\_\_\_\_, i valorada la llista dels demandants com a resultat del sondeig fet al Centre d'Ocupació de \_\_\_\_\_\_\_\_\_\_\_\_\_\_\_\_\_\_\_\_\_, es justifica la inadequació del següent candidat pels motius exposats.  
  
  
DNI COGNOMS NOM  
   
  
  
  
MOTIU  
   
   
   
   
   
   
   
   
  
  
  
........................., ...... d ........................... de 2016  
  
  
El president de la comissió de valoració  
  
  
  
Firma ................................................ El cap d'estudis  
  
  
  
  
Firma ................................................  
El tècnic de la comissió de valoració  
  
  
  
  
Firma ................................................   
  
  
  
ANNEX 6  
Baremació experts docents  
  
No es consideraran computables com a mèrits aquella experiència professional i docent, o formació presa en consideració per a l'acreditació dels requisits necessaris per ser donat d'alta en el sistema d'experts docents, sense perjuí del que estableix l'apartat 2.A.a) d'aquest article.  
  
  
1. EXPERIÈNCIA PROFESSIONAL I DOCENT (fins a un màxim de 5,5 punts)  
  
  
1.A.Experiencia professional adquirida en els últims cinc anys (fins a un màxim de 2,5 punts)\*  
  
a) per dia complet: 0,0020 punts  
  
\* Es considerarà com a tal aquella experiència que es corresponga directament amb les realitzacions professionals o capacitats incloses en les corresponents unitats de competència a què s'associe la formació específica de l'especialitat. A aquests efectes, es prendrà com a referència el que estableixen els corresponents certificats de professionalitat; en absència d'aquests i de qualificació professional, amb les capacitats pròpies de l'especialitat segons la classificació nacional d'ocupacions utilitzada pel sistema d'informació dels serveis públics d'ocupació.  
  
En els casos de jornada parcial, es comptarà de conformitat amb el nombre de dies cotitzats complets consignats en l'informe de vida laboral emés per la Tresoreria General de la Seguretat Social.  
En cap cas serà computable com a mèrit l'experiència professional que no done lloc a la seua inclusió en el certificat corresponent de la Tresoreria de la Seguretat Social, de l'Institut Social de la Marina o de la mutualitat a què estiguen afiliats, a excepció de voluntaris i becaris.  
  
  
1. B. Experiència docent en l'àmbit de l'àrea professional (fins a un màxim de 3 punts)\*  
b.1) per cada hora impartida en cursos de formació per a l'ocupació: 0,0015 punts  
b.2) per cada dia treballat en l'àmbit de la formació professional del sistema educatiu formació professional per a l'ocupació en alternança: 0, 0032 punts  
  
\* Aquesta experiència es valorarà en l'àmbit de l'àrea professional associada a l'especialitat formativa tant dins de l'àmbit de la formació professional del sistema educatiu com del subsitema de formació professional per a l'ocupació.  
  
En cap cas serà computable com a mèrit l'experiència docent que no done lloc a la seua inclusió en la corresponent certificació de la Tresoreria General de la Seguretat Social, de l'Institut Social de la Marina o de la Mutualitat a què estiguen afiliats, a excepció de voluntaris o becaris.  
  
2. FORMACIÓ (fins a un màxim de 3 punts)  
  
2.A. Titulació i/o acreditació (màxim 1 punt)  
a.1) Titulació de formació professional, arts plàstiques i disseny i esportistes de grau superior i equivalents; títols propis universitaris de duració igual o superior a 2 anys: 0,25 punts.  
a.2) Titulació corresponent a graus universitaris de 240 crèdits ECTS, diplomats universitaris, títols propis universitaris d'expert o especialista i semblants:0,50 punts.  
a.3) Titulacions corresponents a graus universitaris de més de 240 crèdits ECTS llicenciats, especialitats en Ciències de la Salut pel sistema de residència, i semblants, i ensenyaments de màsters universitaris de fins a 60 crèdits ECTS o 1.500 hores: 0,75 punts.  
a.4) Títols corresponents a doctorat i ensenyances de màsters universitaris de més de 60 crèdits ECTS o més de 1.500 hores: 1 punt.  
  
2.B. Formació directament relacionada amb l'especialitat (màxim 1 punt)  
  
b.1) Cursos de contingut directament relacionats amb l'especialitat i finalitzats en la data de presentació de la sol·licitud amb una duració mínima de 15 hores: 0,0010 punts/hora.  
b.2) Titularitat del carnet o acreditació professional l'obtenció de la qual habilita per a l'especialitat. a impartir: 0,5 punts.  
  
2.C. Formació complementària (fins a un màxim de 0,5 punts)\*  
  
c) Cursos de com a mínim 50 hores de duració el contingut dels quals és complementari de l'especialitat i finalitzats en la data de presentació de la sol·licitud: 0,0005 punts/hora.  
  
\* Per estar en possessió de diplomes, o certificats expedits per entitats o organismes públics, per entitats que hagen impartit la formació per delegació d'aquests, o entitats privades habilitades per a l'efecte corresponents a cursos de formació professional amb aprofitament el contingut dels quals siga complementari de l'especialitat i finalitzats en la data de presentació de la sol·licitud. A a aquests efectes, es consideraran matèries complementàries, llevat que constituïsquen la competència essencial de l'especialitat, les següents:  
· Igualtat de gènere.  
· Emprenedoria i autoocupació de caràcter general o en el sector de referència de l'especialitat.  
· Sostenibilitat ambiental.  
· Economia social.  
· Tecnologies de la informació i comunicació.  
· Prevenció de riscos professionals.  
· Habilitats socioprofessionals i orientació laboral.  
· Metodologia didàctica fora dels àmbits del subsistema de formació professional per a l'ocupació.  
  
2.D, Valencià (fins a un màxim de 0,5 punts) \*  
d.1) Certificat de coneixements oral 0,10 punts  
d.2) Certificat de grau elemental 0,20 punts  
d.3) Certificat de grau mitjà 0,30 punts  
d.4) Certificat de grau superior 0,50 punts  
  
\*Només es comptarà el certificat de major nivell  
  
  
3. ENTREVISTA (fins a un màxim de 1,5 punts)  
  
Es valoraran els aspectes següents:  
3.1) Actitud cap al lloc0,3 punts  
3.2) Coneixement del programa i el maneig   
de l'equipament0,3 punts  
3.3) Iniciatives d'inserció de l'alumnat0,3 punts  
3.4) Metodologia que utilitzaria i avaluació de l'alumnat  
(coneixements i actituds)0,4 punts  
3.5) Iniciatives de seguretat i salut laboral0,2 punts